Steve Archibald. Steven Archibald (1956-yil 27-sentyabrda tugʻilgan) — shotlandiyalik sobiq professional futbolchi va murabbiy. U 1980-yilda Shotlandiya chempionatida, ikki marta Angliya kubogi va UEFA kubogida gʻalaba qozongan „Tottenxem“da va 1985-yilda "Barselona" da Ispaniya chempionatida gʻalaba qozongan „Aberdin“da hujumchi sifatida oʻynagan. Shuningdek, u Shotlandiya, Angliya, Ispaniya va Irlandiyaning yana bir qancha klublarida oʻynagan. Archibald Shotlandiya terma jamoasi safida 27 marta oʻynab, 1982 va 1986-yillardagi Jahon kubogi tarkibida harakat qilgan va 2009-yilda Shotlandiya futboli shon-shuhrat zaliga kiritilgan. Keyinchalik East Fife va Airdrieonians’ni boshqargan. Klubdagi faoliyati. Archibald Glazgoda tugʻilgan va Ruterglenda oʻsgan. U Kroftfut United va Fernxill Athletic kabi mahalliy jamoalarda oʻynagan. 1974-yilda Shotlandiya birinchi divizioni " Clyde " klubi bilan proffesional faoliyatini boshlagan. U birinchi marta Clyde uchun yarim himoyada oʻynab mashhur tanilgan, lekin murabbiy Billy MacNeill uni 1978-yilning yanvarida top-divizion jamoasi Aberdinga olib kelish uchun 20 000 funt sterling toʻlaganidan soʻng, u hujumchiga aylantirilgan va Joe Harper bilan ajoyib juftlikni paydo qilgan. 1980-yilda Shotlandiya Premer-divizioni chempionligini qoʻlga kiritgach, u Londonning „ Tottenxem“ klubiga 800 000 funt sterling evaziga koʻchib oʻtgan, u yerda birinchi divizionda eng yaxshi toʻpurar boʻlgan va u oʻzining birinchi mavsumida Angliya kubogini qoʻlga kiritgan. U 1982-yilda ikkinchi marta Angliya kubogini, keyin esa 1984-yilda UEFA kubogini qoʻlga kiritgan va finalda „shporlar“ „Anderlext“ni penaltilar seriyasida magʻlub etgan. U 1982-yilgi Futbol Ligasi kubogi finalida „Liverpool“dan magʻlub boʻlganida „shporlar“ tarkibida gol muallifiga aylangan. Archibald 1980 va 1984-yillar oraligʻida „shporlar“ safida 189 ta oʻyinda 77 ta gol urgan. Garth Crooks va Mark Falco bilan muvaffaqiyatli tandem hosil qilgan. 1984-yilda u 1,150,000 funt sterling evaziga „ Barselona“ga oʻtgan va oʻzining birinchi mavsumida u 11 yil ichida birinchi marta La Liga chempionligini qoʻlga kiritishiga yordam bergan. Keyin esa 1986-yilda " "Barsa" "ga yevrokubok finaliga chiqishga yordam bergan, faqat " Steaua Bucharest "dan penaltilar seriyasida magʻlubiyatga uchrashgan. Chet ellik oʻyinchilarni maydonga tushirishga qoʻyilgan cheklovlar uni Gari Lineker va Mark Hughez foydasiga jamoadan chetlashtirilmagunicha, u Kamp Nouda yulduziga aylangan. U 1988-yilda Shotlandiyaga qaytib, Hibernian bilan shartnoma imzolashdan oldin Blackburn Roversga ijaraga berilgan. Archibald Hiberniandagi birinchi mavsumida 16 ta gol urgan, shu jumladan 1988-yilning noyabrida Heartsga qarshi safarda 2:1 hisobida gʻalaba qozonganda gol muallifiga aylanib jamoasiga gʻalaba keltirgan, bu jamoaning 10 yildan ortiq vaqt ichida shahardagi raqiblariga qarshi birinchi safardagi gʻalabasi boʻlgan. U 1990-yilda murabbiy Alex Miller bilan janjallashib qolganidan soʻng Hibernianni tark etgan va qisqa vaqt ichida Ispaniyaga " Espanyol " jamoasiga oʻtgan. Keyin u Sent-Mirrenga qoʻshilgan va „Barselona“dagi sobiq jamoadoshi Viktor Muñozni klubga olib kelishda muhim rol oʻynagan. Archibaldning keyingi faoliyati davomida u Shotlandiya, Angliya va Irlandiyadagi bir qator klublarda bir nechta oʻyinlar oʻtkazgan, shu jumladan Clyde safida ham yana bir bor p’ynagan. Xalqaro faoliyati. Archibald 1982 va 1986-yilgi jahon chempionatlarida Shotlandiya terma jamoasi aʼzosi boʻlgan. 2009-yil 15-noyabrda u Shotlandiya futboli shon-sharaf zaliga kiritilgan. Murabbiylik faoliyati. Archibaldning Sharqiy Fifedagi faoliyati klubning Birinchi divizionga koʻtarilishiga yordam boʻlgan, shuningdek, Trinidad va Tobago terma jamoasi aʼzolari Arnold Dvarika va Kreyg Demminni sotib olishda bevosita rol oʻyngan. U 1996-yilda ishdan boʻshatilgan va keyingi bir necha yil davomida Ispaniyadagi uyida yashgan. Futbol agenti sifatida ishlagan. Musiqachilik faoliyati. Archibald 1982-yilda „ Top of the Pops“ serialining bir epizodida ikki marta paydo boʻlgan, dastlab Shotlandiyadagi Jahon chempionatida BA Robertson ishtirokida " We Have a Dream " qoʻshigʻini kuylagan, keyin esa „Tottenxem“dagi jamoadoshlari va Chas & Deyv bilan birga " Tottenxem, Tottenxem " qoʻshigʻini ijro etgan.